**เรียน ผู้มีสิทธิเข้ารับการคัดเลือกพนักงานมหาวิทยาลัยทุกท่าน**

 เนื่องจากกองบริหารงานบุคคล สำนักงานมหาวิทยาลัย มีอัตราพนักงานมหาวิทยาลัยประจำ
ตำแหน่งเลขที่ E010209 – E010210 ว่างอยู่ จำนวน 2 อัตรา โดยคณะกรรมการคัดเลือกได้พิจารณาแล้ว
เพื่อเป็นการลดขั้นตอนในการดำเนินการคัดเลือก จึงใช้เกณฑ์การคัดเลือกพนักงาน ดังประกาศมหาวิทยาลัยเชียงใหม่ที่แนบมาพร้อมนี้

 หากท่านเป็นผู้ที่มีคุณสมบัติตามประกาศมหาวิทยาลัยเชียงใหม่ เรื่อง การคัดเลือกบุคคลเพื่อบรรจุเป็นพนักงานมหาวิทยาลัย สายปฏิบัติการ ประกาศ ณ วันที่ 24 เมษายน 2561 และมีความประสงค์จะเข้าสอบสัมภาษณ์ในวันที่ 9 พฤษภาคม 2561 กรุณาแจ้งเจ้าหน้าที่กองบริหารงานบุคคลทางอีเมล์ หรือ เบอร์โทรศัพท์ 053-943112

 โดยผู้ที่มีสิทธิเข้ารับการสัมภาษณ์ จะต้องผ่านการทดสอบบุคลิกภาพทางด้านจิตวิทยา (ผู้ที่ผ่านการทดสอบบุคลิกภาพ ผลการทดสอบ มีอายุ 3 เดือน) ตามแนวทางการปฏิบัติการทดสอบจิตวิทยา ดังแนบท้ายประกาศการคัดเลือก ท่านใดที่ยังไม่เคยทดสอบ หรือ ผลการทดสอบเกิน 3 เดือน กรุณาแจ้งเจ้าหน้าที่
กองบริหารงานบุคคล เพื่อประสานงานกับภาควิชาจิตเวชศาสตร์ในการทดสอบบุคลิกภาพทางด้านจิตวิทยา

 หมายเหตุ : 1. หากท่านได้รับอีเมล์ฉบับนี้ กรุณาตอบกลับเจ้าหน้าที่กองบริหารงานบุคคล

 2. เพื่อให้กระบวนการคัดเลือกเป็นไปด้วยความเรียบร้อย เจ้าที่หน้ากองบริหารงานบุคคลจะใช้ช่องทางการติดต่อทางอีเมล์ในการแจ้งข่าวสารเป็นหลัก หากในกรณีเร่งด่วนเจ้าหน้าที่จะโทรศัพท์แจ้งท่าน